கேள்வி: ககோலி கோசு தசுதிதார் பற்றி விளக்கவும்.
பதில்: ககோலி கோசு தசுதிதர் (''Kakoli Ghosh Dastidar'')(பிறப்பு: நவம்பர் 23, 1959) என்பவர் இந்தியாவின் மேற்கு வங்கத்தைச் சேர்ந்த இந்திய மருத்துவர் மற்றும் அரசியல்வாதி ஆவார். இவர் அகில இந்திய திரிணாமுல் காங்கிரசு மகளிர் பிரிவான ''பங்கா ஜனனி பாஹினியின்'' தலைவராக உள்ளார். இவர் 15, 16 மற்றும் 17வது மக்களவை (இந்தியா) உறுப்பினராக இருந்தார். இந்தியப் பொதுத் தேர்தல், 2014 மற்றும் 2019-ல் மீண்டும் தேர்ந்தெடுக்கப்பட்டார்.
கேள்வி: ககோலி கோசு தசுதிதார் - தொழில் பற்றி விளக்கவும்.
பதில்: கோசு இப்போது இந்திய நாடாளுமன்றத்தின் மக்களவையில் உள்துறைக்கான குழுவின் உறுப்பினராக உள்ளார். கோசு தசுதிதார் சமூக-அரசியல் சூழலில் வளர்ந்தவர். பொது சேவையின் குடும்ப மரபைக் கொண்டிருப்பதோடு, குடிசையில் வசிக்கும் குடிமக்களுக்குச் சுகாதார சேவை வழங்குவது உட்படத் தனது சமூகத்தின் மக்களுக்குச் சேவை செய்வதில் தனது வாழ்க்கையை அர்ப்பணித்தார். கடத்தப்பட்ட பெண்களின் குழந்தைகளுக்காக தெற்கு 24 பர்கானாஸில் ஒரு பள்ளி மற்றும் மருந்தகத்தைச் செயல்படுத்தவும் கோசு உதவினார். 2009 மக்களவைத் தேர்தலில், பராசத் (மக்களவைத் தொகுதி) தொகுதியில் 1,22,901 வாக்குகள் வித்தியாசத்தில் கோசு வெற்றி பெற்றார். முன்னதாக இவர் டயமண்ட் ஹார்பர் நாடாளுமன்றத் தொகுதி), அவுரா நாடாளுமன்றத் தொகுதி மற்றும் பாலிகஞ்ச் சட்டமன்றத் தொகுதி ஆகியவற்றிற்கு நடைபெற்ற தேர்தல்களில் தோல்வியடைந்தார்.